《赵次珊馆长重葺舫斋用朱椒堂韵自述属和 其二》
清代·秦树声

壮心耻作嬖人奢，投老佣书两鬓华。许我千秋惭刻鹄，负公一事是涂鸦。

荒凉寓县元和志，汗漫星河博望槎。景范以还无述缀，未知敝帚在谁家。

作者简介：秦树声，字宥横，一字晦鸣，号乖庵，固始人。光绪丙戌进士，授工部主事，召试经济特科，历官广东提学使。